Document ID: 32004R1415

32004R1415
L 258/1
SLUŽBENI LIST EUROPSKE UNIJE
19.07.2004.
UREDBA VIJEĆA (EZ) br. 1415/2004
od 19. srpnja 2004.
o utvrđivanju najviše dopuštene godišnje količine ribolovnog napora za određena ribolovna područja i vrstu ribolova
VIJEĆE EUROPSKE UNIJE,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 1954/2003 od 4. studenoga 2003. o upravljanju ribolovnim naporom koji se odnosi na određena ribolovna područja i resurse Zajednice (1), a osobito njezin članak 11. stavak 2.,
budući da:
(1)
Uredbom Vijeća (EZ) br. 1954/2003 utvrđuju se uvjeti i postupci za uspostavu sustava za upravljanje ribolovnim naporom za neka ribolovna područja i resurse Zajednice.
(2)
Države članice Komisiju su obavijestile o podacima koji se zahtijevaju u skladu s Uredbom (EZ) br. 1954/2003, a posebno o prosječnoj godišnjoj količini ribolovnog napora plovila cjelokupne duljine 15 m ili više, za razdoblje od 1998. do 2002., u područjima kako je utvrđeno ovom Uredbom i o prosječnoj godišnjoj količini ribolovnog napora plovila cjelokupne duljine 10 m ili više, za razdoblje od 1998. do 2002., u biološko osjetljivom području kako je utvrđeno ovom Uredbom.
(3)
U ocjenjivanju ribolovnog napora iz Uredbe (EZ) br. 1954/2003 ugrađena snaga označava snagu plovila, prema definiciji u Uredbi (EEZ) br. 2930/86 od 22. rujna 1986. o određivanju karakteristika ribarskih plovila (2).
(4)
Komisija je državama članicama dostavila podatke koji se zahtijevaju u skladu s Uredbom (EZ) br. 1954/2003, a nakon što ih je konzultirala, ocijenila je poslane podatke s obzirom na ograničenja ribolovnog napora, koja su donesena u skladu s prijašnjim ili sadašnjim mjerama Zajednice, koje uključuju ili su uključivale gospodarenje ribolovnim naporom.
(5)
Najviša godišnja količina ribolovnog napora koja se određuje za plovila koja viju zastavu određene države članice, vezano uz skupinu vrste, područje i vrstu ribolova, mora biti jednaka cjelokupnom ribolovnom naporu navedenih plovila za razdoblje od 5 godina od 1998. do 2002., podijeljeno s pet,
DONIJELO JE OVU UREDBU:
Članak 1.
Predmet
Ovom se Uredbom određuje najviša godišnja dopuštena količina ribolovnog napora za svaku državu članicu te za svako područje i vrstu ribolova, navedeno u člancima 3. i 6. Uredbe (EZ) br. 1954/2003.
Članak 2.
Najviša dopuštena količina
1. Najviša dopuštena količina ribolovnog napora vezano uz skupinu vrste, područje i vrstu ribolova prema državi članici za područja iz članka 3. stavka 1. točaka (a) i (b) Uredbe (EZ) br. 1954/2003 navedena je u Prilogu I. ovoj Uredbi.
2. Najviša dopuštena količina ribolovnog napora vezano uz skupinu vrste, područje i vrstu ribolova prema državi članici za područje iz članka 6. stavka 1. Uredbe (EZ) br. 1954/2003, navedena je u Prilogu II. ovoj Uredbi.
Članak 3.
Provoz preko područja
1. Svaka članica osigurava da primjena dodijeljenih količina ribolovnog napora vezano uz područje, kako je navedeno u člancima 3. i 6. Uredbe (EZ) br. 1954/2003, ne uzrokuje više vremena provedenog u ribolovu u usporedbi s razinom ribolovnog napora u referentnom razdoblju.
2. Ribolovni napor plovila koja plove preko područja gdje u referentnom razdoblju nije bilo ribolova, ne koristi se za namjene ribolova na tom području. Svaka država članica bilježi takav ribolovni napor odvojeno.
Članak 4.
Metodologija
Svaka država članica osigurava da je metoda bilježenja ribolovnog napora jednaka metodi ocjenjivanja razine ribolovnog napora u skladu s člancima 3. i 6. Uredbe (EZ) br. 1954/2003.
Članak 5.
Sukladnost s drugim programima ograničavanja ribolovnog napora
Najviša dopuštena godišnja razina ribolovnog napora, utvrđena u prilozima I. i II. ne dovodi u pitanje ograničavanje ribolovnog napora utvrđenog u skladu s planovima obnove ili bilo kojom drugom mjerom gospodarenja u okviru zakonodavstva Zajednice, pod uvjetom da se poštuje mjera s nižom količinom ribolovnog napora.
Članak 6.
Stupanje na snagu
Ova Uredba stupa na snagu dvadesetog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 19. srpnja 2004.

Labels: 6